**UUTISIA FORDILTA Marraskuu 2012**

**Ford oli lokakuussa Euroopan toiseksi myydyin automerkki**

Euroopan automarkkinoiden edelleen heikkenevistä näkymistä huolimatta Ford säilytti asemansa maanosan toiseksi myydyimpänä automerkkinä. Euroopan automyynti ei ole ollut näin matalalla tasolla sitten vuoden 1994.

Fordin osuus Euroopan automarkkinoista oli lokakuussa 7,8 prosenttia. Iso-Britannia on Fordin suurin markkina-alue Euroopassa, ja Ford onkin Ison-Britannian johtava automerkki. Siellä Fordin myynti oli 15,1 prosenttia alan kokonaismyynnistä. Saksa on markkinoista kakkonen, ja siellä Ford saavutti lokakuussa vuoden parhaan markkinaosuutensa, 7,6 prosenttia. Venäjä taas on Fordille Euroopan kolmanneksi suurin markkina-alue. Siellä myynti kasvoi lokakuussa kokonaiset 13 prosenttia.

Myös Fordin upouuden B-MAXin myynti on lähtenyt Euroopassa hyvin käyntiin. Uutta mallia oli tilattu yhteensä 8 000 kappaletta jo ennen marraskuuta, joka oli sen ensimmäinen kokonainen myyntikuukausi.

Linkki tiedotteeseen: <http://media.ford.com/news/fordremainseuropesno2bestsellingvehiclebrandinfurtherweakeningmarket.htm>

**Fordin 500 000:s EcoBoost-moottorilla varustettu ajoneuvo valmistui**

Järjestyksessään 500 000:s EcoBoost-moottori asennettiin Yhdysvalloissa Fordin Louisvillen kokoonpanotehtaalla vuosimallin 2013 Ford Escapeen. Euroopan teillä on liikenteessä jo yli 130 000 EcoBoost-moottorilla varustettua autoa. Moottori esiteltiin vuonna 2009.

Ford suunnittelee kolminkertaistavansa EcoBoost-moottorilla varustettujen autojensa tuotannon Euroopassa 480 000 autoon vuonna 2015. Arvioiden mukaan niistä yli 300 000 on autoja, joissa on 1.0 litran EcoBoost-moottori.

Linkki tiedotteeseen:

<http://media.ford.com/article_display.cfm?article_id=37398>

**Ford tutki: Eurooppalaiset haluavat oman auton, mutta ovat huolissaan liikenteestä, ajokustannuksista ja ympäristöstä**

Fordin tuoreen tutkimuksen mukaan suurin osa eurooppalaisista haluaa edelleen omistaa auton. Samaan aikaan he kantavat kuitenkin yhä enemmän huolta liikennesaasteista, ajamisen kustannuksista ja ympäristöstä.

Tutkimukseen osallistui yhteensä 6 000 ihmistä eri puolilta Eurooppaa. Suurin osa vastaajista oli sitä mieltä, että elämä ilman autoa olisi käytännössä mahdotonta. Silti liikenneruuhkat ja nousevat polttoainehinnat aiheuttavat päänvaivaa 76 prosentille eurooppalaisista.

Euroopan teillä liikkuu nykyisin yhteensä miljardi autoa. Asiantuntijat ennustavat, että luku kasvaa kahdesta neljään miljardiin ajoneuvoon vuoteen 2050 mennessä.

Ford on parhaillaan kehittämässä ”Liikkumissuunnitelmaa” (”Blueprint for Mobility”), jonka tavoitteena on löytää integroituja ratkaisuja liikenteen ja liikkumisen haasteisiin. Tavoitteena on saada myös julkisen alan edustajia, tietotekniikka-alan asiantuntijoita ja muita yhteistyökumppaneita mukaan kehitystyöhön.

Linkki tiedotteeseen:

<http://media.ford.com/news/fordpollshowseuropeanswantfreedomofcarownershipbutworryabouttrafficcostofdrivingenvironment.htm>

**Ford avaa Saksaan suuren aurinkopaneelilaitoksen**

Ford avaa Saksan Merkenich-Kölniin suuren aurinkopaneelilaitoksen. Uusi laitos tuottaa sähköä yhteensä 370 kodin tarpeisiin. Aurinkopaneelit tuottavat 1100 megawattituntia sähköä vuodessa, ja vähentävät vuosittaisia kasvihuonekaasupäästöjä yhteensä 550 tonnilla. Ford tekee asiassa yhteistyötä paikallisen energiatoimittajan RheinEnergien kanssa.

Linkki tiedotteeseen ja kuviin: <http://media.ford.com/news/fordopensmajorsolarpanelinstallationingermany.htm>

**Fiestan globaali menestystarina jatkuu**

Ford Fiesta ensi esitellään tällä viikolla Pohjois-Amerikassa Los Angelesin autonäyttelyssä. Uuden Fiestan maailman ensi-ilta oli syyskuussa Pariisin autonäyttelyssä, jonka jälkeen olivat vuorossa Sao Paulon autonäyttely Brasiliassa ja Auto Guangzhou Kiinassa. Tyylikäs uusi Fiesta on Yhdysvaltain ensimmäinen automalli, jossa on palkittu yksilitrainen EcoBoost-bensiinimoottori. Autosta odotetaan maan polttoainetehokkainta ei-hybridimallia.

Uutta Fiestaa voi jo tilata Euroopassa. Siinä on alan ensimmäinen MyKey-toiminto, hätäaputoiminnolla varustettu SYNC-järjestelmä sekä Active City Stop -toiminto.

Linkki tiedotteeseen ja kuviin: <http://media.ford.com/news/newfiestaglobalsuccessstoryrollsonlosangelesautoshowdebutfollowsparisbrazilandchinareveals.htm>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja valmistetaan tai myydään kaikissa kuudessa maanosassa. Yhtiössä työskentelee yhteensä noin 172 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 on Fordin omia tai enemmistöomistuksessa ja 9 yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com